Kaupo Kalda

Kaupo Kalda (sündinud 20. novembril 1973 Tallinnas) on droonifotograaf ja ettevõtja.

 Elulugu 
Ta on õppinud Tallinna 37. Keskkoolis ja seejärel Tallinna Tehnikaülikoolis (lõpetamata). "Veebiagentuuri OKIA asutaja ja loovjuht Kaupo Kalda: "Tänane aeg on ülikiirelt muutuv ja sotsiaalmeedial on tohutu jõud"" best marketing, 25. jaanuar 2011

1996. aastal asutas portaali OK.EE ja veidi hiljem oma esimese ettevõtte.Kaido Einama: Kaupo Kalda leiab töötajad ja kliendid jutukast. Äripäev, 5. detsember 2000. Ta on üks 2011. aastal asutatud heategevusportaali Help.ee loojaid.Meeskond help.ee

 Fotograafia 
Fotograafiaga puutus kokku juba lapsepõlves, kui oli n-ö klassi fotograaf. Aktiivsemalt hakkas fotograafiaga tegelema digikaamerate tulles 2005. aastal, peamiselt loodusfotoga. Lemmikteemadeks maastikud, eriti meremaastikud ning ka makrofoto. 2014. aastast hakkas pildistama drooniga, algul hobi korras, aasta hiljem juba elukutselisena, pakkudes aerofotode teenust. Pildistab hobi korras maastikke, tööna peamiselt kinnisvara.

Ta on oma valdkonna fanaatikuid koondava Drooniklubi asutaja, kirjutab droonialaseid artikleid ning on teinud Lennuametiga koostööd ajurünnakus, kuidas droonielu Eestis turvalisemalt korraldada.

 Tunnustus 
 2007 – Timberlandi Metsiku Looduse fotokonkurss, kategooria "Looduse loov nägemine", I koht fotoga "Õun".võitjad / Täiskasvanud Timberlandi Metsiku Looduse fotokonkurss
 2008 – Looduse Aasta Foto, kategooria "Maastikud", III koht fotoga "Tormiratsud".Looduse Aasta Foto 2008 võitjad ja äramärgitud tööd
 2009 – Looduse Aasta Foto, kategooria "Inimene ja loodus", žürii äramärgitud töö "Tulihobused"
 2015 – rahvusvaheline fotoportaal 500px paigutas Tai foto oma keskkonda lisatud droonifotode seas 4. kohale.Lauri Veerde: "Fotograaf Kaupo Kalda troonib 500px portaali kõigi aegade droonifotode top 4 kohal" Photopointi ajaveeb, 18. august 2015
 2015 – Looduse Aasta Foto kuldmedal (Tantsiv Hunt) fotoga "Pakri pank", kategoorias "Inimene ja loodus". See on esimene drooniga tehtud võidupilt Eestis.Jürgen Veerme: "Kaupo Kalda koos DJI Phantom 2 Vision+ drooniga tegi Looduse Aasta Foto 2015 konkursil ajalugu" Photopointi ajaveeb, 5. mai 2015

 Disainialane tegevus 
Ta oli 2000. aastal asutatud digiagentuuri OKIA üks asutajaid. Kalda töötas seal strateegi ja kasutuskogemuse analüütikuna.

2018. aastal asutas ta disainistuudio Reactive, mis tegeleb digitaalsete toodete kasutuskogemuse ja disainiga.

On oma valdkonna huvilisi koondava Veebiklubi asutaja ning kuulub ühingusse Art Directors Club of Estonia. On kuulunud paljude erialakonkursside žüriidesse, ka rahvusvaheliselt.

 Fotoloomingu näiteid 

 Isiklikku 
Elab Tallinnas, tal on elukaaslane ja üks poeg. Armastab reisimist, teatrit ja head muusikat.

Isa Uku, ema Helle ja illustraatorist õde Elo Annion.

 Viited 

 Välislingid 

 Kaupo Kalda koduleht
 Kaupo Kalda postitused Photopointi ajaveebis
 Artiklid märksõnaga "Kaupo Kalda" Delfis
 Kaupo Kalda "Kaugjuhitav internetitõde" Postimees, 28. jaanuar 2010
 Villu Zirnask "Kaupo Kalda: Tööotsijate kohta guugeldades leiab harva negatiivset" Eesti Päevaleht, 3. aprill 2012
 "Kaupo Kalda: kodus töösse süveneda ma ei suuda" Äripäev, 22. juuni 2013
 "Imeilus galerii! Eesti fotograafi kaunid Tallinna vanalinna kaadrid löövad internetis laineid" Postimees, 20. jaanuar 2016
 "Kaupo Kalda arvamuslugu: Turvavabariigi argipäev" Geenius.ee, oktoober 2016

Kategooria:Eesti fotograafid
Kategooria:Sündinud 1973